CELEX: 62006CJ0402
Language: sl
Date: 2007-07-18 00:00:00
Title: Sodba Sodišča (sedmi senat) z dne 18. julija 2007.#Op- en Overslagbedrijf Van der Vaart BV proti Staatssecretaris van Financiën.#Predlog za sprejetje predhodne odločbe: Hoge Raad der Nederlanden - Nizozemska.#Skupna carinska tarifa - Tarifna razvrstitev - Kombinirana nomenklatura - Proizvod, pridobljen s koagulacijo mleka in z ekstrakcijo velikega dela sirotke.#Zadeva C-402/06.

Sodba Sodišča (sedmi senat) z dne 18. julija 2007 – Op-en Overslagbedrijf Van der Vaart proti Staatssecretaris van Financiën
      (Zadeva C-402/06)
      „Skupna carinska tarifa – Tarifna razvrstitev – Kombinirana nomenklatura – Proizvod, pridobljen s koagulacijo mleka in z ekstrakcijo velikega dela sirotke“
      Skupna carinska tarifa – Tarifne številke (Glej točki 27 in 35 ter točki 1 in 2 izreka.)
      Predmet 
      
         
               Predlog za sprejetje predhodne odločbe – Hoge Raad der Nederlanden – Razlaga Priloge I k Uredbi Komisije (ES) št. 1734/96
                  z dne 9. septembra 1996 o spremembi Priloge I k Uredbi Sveta (EGS) št. 2658/87 v zvezi s kombinirano tarifno in statistično
                  nomenklaturo ter skupno carinsko tarifo (UL L 238, str. 1) – Proizvod, pridobljen s koagulacijo mleka in z ekstrakcijo velikega
                  dela sirotke, ki vsebuje 2 % sirotkinih beljakovin, pri čemer so bile te beljakovine razkrojene z encimom, ki je bil dodan
                  med 24- do 36-urnim postopkom sušenja.
               
            
         
               Izrek 
            
         
                  1.
               
               
                  
               
               
                  Tarifno oznako 0406 kombinirane nomenklature, ki se nahaja v Prilogi I k Uredbi Sveta (EGS) št. 2658/87 z dne 23. julija 1987
                     v zvezi s kombinirano tarifno in statistično nomenklaturo ter skupno carinsko tarifo, kot je bila spremenjena z Uredbo Komisije
                     (ES) št. 1734/96 z dne 9. septembra 1996, je treba razlagati tako, da je vanjo mogoče uvrstiti proizvod, kot je zadevni proizvod
                     iz postopka v glavni stvari, ki je pridobljen iz kislega mleka, pri katerem je bil uničen veliki del sirotke, ki vsebuje 2
                     % celotne količine beljakovin, razkrojenih z encimom med 24- do 36-urnim postopkom sušenja, in ki je sestavljen iz kazeina
                     in iz več kot 50 % vlažnosti.
                  
               
            
         
                  2.
               
               
                  
               
               
                  Tarifno podoznako 0406 20 90 kombinirane nomenklature je treba razlagati tako, da vanjo ni mogoče uvrstiti proizvoda, kot
                     je zadevni proizvod iz postopka v glavni stvari, ki vsebuje več kot 50 % vlažnosti in manj kot 1 % maščob in je v obliki od
                     2 do 4 mm velikih zrn pravilnih oblik ter je namenjen uporabi v proizvodnji prilog za pico in pri pripravi omak s sirom.